b'\n_START_ARTICLE_\nSmirn\xc4\x83\n_START_PARAGRAPH_\nSmirna este un tip de r\xc4\x83\xc8\x99in\xc4\x83 ob\xc8\x9binut\xc4\x83 din arbu\xc8\x99ti \xc8\x99i arbori ai speciei Commiphora myrrha, din familia Burseraceae, cu ramuri ceruite \xc8\x99i cu spini mari, care cresc \xc3\xaen zonele de\xc8\x99ertice ale Peninsulei Arabice \xc8\x99i pe coasta de est a Africii._NEWLINE_Smirna se recolteaz\xc4\x83 prin incizarea scoar\xc8\x9bei. Astfel, se scurge o r\xc4\x83\xc8\x99in\xc4\x83 galben\xc4\x83 care, colectat\xc4\x83, se las\xc4\x83 la uscat timp de trei luni. R\xc4\x83\xc8\x99ina se va \xc3\xaent\xc4\x83ri \xc8\x99i se va preface \xc3\xaen mici globule pietrificate. Acestea, la r\xc3\xa2ndul lor, se vor m\xc4\x83cina ori folosi intacte \xc3\xaen producerea parfumurilor, medicamentelor \xc8\x99i a unsorilor de corp.\n_START_SECTION_\nPrimele men\xc8\x9bion\xc4\x83ri\n_START_PARAGRAPH_\n\xc3\x8en Biblie, smirna este men\xc8\x9bionat\xc4\x83 frecvent. Evanghelia dup\xc4\x83 Matei men\xc8\x9bioneaz\xc4\x83 ca smirna \xc8\x99i t\xc4\x83m\xc3\xa2ia au fost unele dintre darurile aduse de Magi la na\xc8\x99terea lui Isus din Nazaret. \xc3\x8en afara de aceasta, smirna este men\xc8\x9bionat\xc4\x83 \xc8\x99i \xc3\xaen C\xc3\xa2ntarea C\xc3\xa2nt\xc4\x83rilor.'